CELEX: 32011R0366
Language: et
Date: 2011-04-14 00:00:00
Title: Komisjoni määrus (EL) nr 366/2011, 14. aprill 2011 , millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XVII lisa (Akrüülamiid)  EMPs kohaldatav tekst

15.4.2011   
            
            
               ET
            
            
               Euroopa Liidu Teataja
            
            
               L 101/12
            
         KOMISJONI MÄÄRUS (EL) nr 366/2011,
   14. aprill 2011,
   millega muudetakse Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH)) XVII lisa (Akrüülamiid)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. detsembri 2006. aasta määrust (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ, (1) eriti selle artiklit 131,
   ning arvestades järgmist:
   
               (1)
            
            
               Akrüülamiid on liigitatud kantserogeensete ainete 1B kategooriasse ja mutageenide 1B kategooriasse. Selle aine ohtlikkust on hinnatud vastavalt nõukogu 23. märtsi 1993. aasta määrusele (EMÜ) nr 793/93 (olemasolevate ainete ohtlikkuse hindamise ja kontrolli kohta) (2).
            
         
               (2)
            
            
               Euroopa riskihindamise tulemused näitasid, et on vaja piirata vesikeskkonnale tekitatavaid ohte seoses akrüülamiidisisaldusega mördi kasutamisega ehitistel ning ka selliste ehitiste kaudu saastatud veega otsesel kokkupuutel tekkivaid ohte muudele organismidele. Lisaks tunti muret töötajate ja muude isikute pärast, kes on ohustatud, kui nad puutuvad kokku keskkonnaga, kus on vähesel määral või laialdaselt kasutatud akrüülamiidisisaldusega mördisegu, sest akrüülamiidil on kantserogeenne ja mutageenne toime ning ta on neurotoksiline ja paljunemisvõimet kahjustav.
            
         
               (3)
            
            
               Määruse (EMÜ) nr 793/93 raames 29. aprillil 2004. aastal vastu võetud komisjoni soovituses 2004/394/EÜ ohtlikkuse hindamise tulemuste ja ohtlikkuse vähendamise strateegiate kohta järgmiste ainete osas: atsetonitriil; akrüülamiid; akrüülnitriil; akrüülhape; butadieen; hüdrogeen-floriid; hüdrogeen-peroksiid; metakrüülhape; metüülmetakrülaat; tolueen; triklorobenseen, (3) on soovitatud kaaluda nõukogu 27. juuli 1976. aasta direktiivis 76/769/EMÜ (liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega) (4) sätestatud turustamis- ja kasutamispiirangute kehtestamist liidu tasandil nii väikeste kui suurte ehitiste jaoks ette nähtud mörtides kasutatava akrüülamiidi osas.
            
         
               (4)
            
            
               Akrüülamiidi maksimaalseks sisalduseks määratletud 0,1 % peab katma ka muudest allikatest (nt N-metüüloolakrüülamiid) tuleneva vaba akrüülamiidi sisalduse mördisegudes, nagu on märgitud ka soovituses 2004/394/EÜ.
            
         
               (5)
            
            
               Sellepärast on inimeste tervise ja keskkonna kaitse huvides vaja kehtestada turustamise ja kasutamise piirangud akrüülamiidi kasutamise suhtes kõikides mörtides.
            
         
               (6)
            
            
               Vastavalt REACH-määruse artikli 137 lõike 1 punktis a sätestatud üleminekumeetmetele on vaja muuta määruse (EÜ) nr 1907/2006 XVII lisa.
            
         
               (7)
            
            
               Käesoleva määrusega ettenähtud meetmed on kooskõlas määruse (EÜ) nr 1907/2006 artikli 133 kohaselt asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1907/2006 XVII lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. aprill 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 396, 30.12.2006, lk 1.
   
      (2)  EÜT L 84, 5.4.1993, lk 1.
   
      (3)  ELT L 144, 30.4.2004, lk 72.
   
      (4)  EÜT L 262, 27.9.1976, lk 201.
   
      LISA
      Määruse (EÜ) nr 1907/2006 XVII lisa tabelisse lisatakse järgmine kanne 60:
      
         
                     
                                 „60.
                              
                              
                                 Akrüülamiid
                                 CASi nr 79–06-1
                              
                           
                  
                     Ei tohi turule viia ega kasutada ainena ega segu koostisainena mörtides, kui nimetatud aine sisaldus on 0,1 massiprotsenti või rohkem, pärast 5. novembrit 2012.”